钦定古今图书集成/明伦汇编/氏族典/第379卷 > 《凌迪知万姓统谱》 > 项冠
## 钦定古今图书集成/明伦汇编/氏族典/第379卷 > 《凌迪知万姓统谱》 > 项冠

按《嘉兴府志》：“冠，字仪甫。托迹贸迁，以富称于吴。已而
欲散其财，乃助婚丧，蠲逋负，江浙间咸称长者。至元
二十年，境内饥，输粟数万振之，赖全活者无算。世祖
闻而旌之，授以将仕郎、少府丞，力辞不拜，隐于胥山，
咏歌以终。子衢，拜淮西廉访司副使。”